Neviana Vladinova

Neviana Vladinova (bulgarieraz: Невяна Владинова; Pleven, Bulgaria, 1994ko otsailaren 23a) gimnasta erritmiko ohia da. Levsky klubean trebatu zen. Branimira Markova, Efrosina Angelova eta Ina Ananieva entrenatzaikeekin entrenatzaileekinb.

 Kirol ibilbidea 
Gimnasia Erritmikoko Munduko Kopako probetako nazioarteko lehiaketetan parte hartu zuen, eta, besteak beste, 2013 urtean Bulgariako Sofian lortutako brontzezko domina nabarmendu behar da. Innsbruckeko 2014ko Grand Prixeko finalean ere emaitza aipagarriak lortu zituen: zilarrezko bi domina lortu zituen zinta eta mazetan, eta brontzezko beste bi, banakako lehiaketa osoan eta pilotan.

Europako txapelketetan parte hartu zuen Austriako Viena hiriburuan 2013an egindako txapelketan, non seigarrena izan zen taldeka Bulgariarekin;  Azerbaijango Bakun 2014an, non hamahirugarren sailkatu zen banakako lehiaketa orokorrean; Bielorrusiako Minks hiriburuan 2015ean, non hamaikagarrena izan zen lehiaketa orokorrean; eta taldekako hamargarren postua, Mariya Matevarekin batera; Jolonen 2016an, non hamargarren sailkatu zen taldekako lehiaketa orokorrean; 2017 urtean Hungariako  Budapest hieiburuan brontzezko dominak lortu zituen zinta finalean eta taldekako sailkapenean, Katrin Taseva eta bere herrialdeko junior taldearekin batera. Txapelketa horretan bertan laugarren amaitu zuen pilotan, bosgarren mazoetan eta zortzigarren uztaian. 2018an Guadalajarako Europako Txapelketan hamalaugarrena izan zen lehiaketa orokorrean. 2019an, Bakun jokatu zen Europako txapelketan parte hartu zuen eta taldekako lehiaketan brontzezko domina lortu zuen Katrin Taseva, Boriana Kalein eta junior taldearekin batera. Gainera, uztaileko finalean ere parte hartu zuen, eta laugarren bukatu zuen.

Munduko txapelketetan, Alemaniako Stuttgart hirian 2015ekoan, parte hartu zuen. Banakako lehiaketa osoan hamargarren postua lortu zuen eta taldekako zazpigarrena, Mariya Mateva eta Sara Staykova taldekideekin batera. Italiako Pesaron 2017an, berriz, lehiaketa orokorrean zazpigarren postua lortu zuen, eta, gainera, brontzezko domina bat pilotako finalean, laugarren postua mazoen finalean eta bosgarrena uztaian. 2018 urtean, bere herrialdean egindako munduko txapelketan ere lehiatu zen, Sofian, non hamabosgarrena izan zen lehiaketa orokorrean, zilarrezko domina taldekako lehian, Boryana Kaleyn eta Katrin Taseva taldekideekin batera, eta mazoen eta pilotaren finaletan parte hartu zuen, azkenean seigarren eta zazpigarren postuetan, hurrenez hurren. 

Parte hartze olinpikoari dagokionez, 2016ko Rio Janeiroko Udako Olinpiar Jokoetan lehiatu zen, sailkapen nagusian zazpigarren postua lortuz.

 Erreferentziak 

 Kanpo estekak 

Kategoria:Bulgariarrak
Kategoria:Gimnasta erritmikoak
Kategoria:Emakume kirolariak
Kategoria:Bulgariako kirolariak
Kategoria:2016ko Udako Olinpiar Jokoetako atletak